पति के नाम की लगाई मेहंदी, होली के रंगों के बीच पूरी की हल्दी की रस्में
Bollywood Actress Swara Bhaskar And SP Leader Fahad Ahmad Haldi Mehandi Video Goes Viral. बॉलीवुड एक्ट्रेस स्वरा भास्कर इन दिनों अपनी शादी को लेकर लगातार सोशल मीडिया पर खूब सुर्खियां बटोर रही हैं।
बॉलीवुड एक्ट्रेस स्वरा भास्कर इन दिनों अपनी शादी को लेकर लगातार सोशल मीडिया पर खूब सुर्खियां बटोर रही हैं। उन्होंने अपने बॉयफ्रेंड और समाजवादी पार्टी के नेता फहाद अहमद से 6 जनवरी को कोर्ट मैरिज की थी। अब एक बार फिर एक्ट्रेस पूरे रीति-रिवाज के साथ फहाद अहमद के साथ शादी करने जा रही हैं, जिसकी तैयारियां शुरू हो चुकी हैं। इसी बीच एक्ट्रेस के घर हल्दी- मेहंदी सेरेमनी का आयोजन किया गया था, जिससे जुड़ा एक वीडियो सोशल मीडिया पर सामने आया है। जहां, हल्दी सेरेमनी में खूब रंग गुलाल की होली भी खेली गई। वहीं दूसरे वीडियो में स्वरा अपने होने वाले पति फहाद के साथ मेहंदी लगवाती नजर आईं।
होली के रंगों के साथ पूरी की हल्दी की रस्में 
इस वीडियो में स्वरा पति फहाद के साथ अलग अंदाज में हल्दी की रस्म निभाते हुए दिखाई दीं। वीडियो में दोनों होली के रंगों के साथ-साथ हल्दी लगाते हुए दिख रहे हैं। इस दौरान दोनों बेहद खुश लग रहे हैं। स्वरा के दोस्तों के साथ उनके परिवार के लोग भी हल्दी में खुशी से झूमते नजर आए।
फहाद अहमद के नाम की लगवाई मेहंदी
वहीं दूसरे वीडियो में स्वरा अपने पति फहद के साथ मेहंदी लगवाते हुए दिखाई दे रही हैं। इस दौरान वह रेड सूट में काफी खूबसूरत नजर आईं। स्वरा भास्कर अपने पति फहाद का नाम लिखवाती नजर आईं। वहीं, फहाद भी मेहंदी लगवा रहे हैं। सोशल मीडिया पर इस वीडियो को खूब पसंद किया जा रहा है।
इस दिन से शुरू होंगे वेडिंग फंक्शन
मीडिया रिपोर्ट्स के मुताबिक प्री-वेडिंग फंक्शन 12 मार्च को हल्दी और मेहंदी के साथ शुरू हो चुके है। अगले दिन कर्नाटक में संगीत फंक्शन रखा गया है और इसी दिन फेरे भी होंगे। इसके बाद 15 मार्च को एक कव्वाली समारोह किया जाएगा, जिसमें उनके करीबी रिश्तेदार और दोस्त शामिल होंगे। और 16 मार्च को दिल्ली में रिसेप्शन होगा।
केवल क्लोज फ्रेंड्स और फैमिली मेंबर्स होंगे शामिल
हिन्दुस्तान टाइम्स की रिपोर्ट की मानें तो एक्ट्रेस ने अपने रिश्तेदारों और करीबी दोस्तों को ही शादी के लिए इनवाइट किया है। स्वरा ने यह सुनिश्चित किया कि शादी के इनवीटेशन कार्ड में कोई भी डेट मेंशन न हो ताकि शादी से जुड़ी कोई भी जानकारियां लीक न हों। कहा जा रहा है कि सोनम कपूर, दिव्या दत्ता, फराज अंसारी और इंडस्ट्री से जुड़े कुछ करीबी लोग इस शादी में शामिल हो सकते हैं।